seungwon929/Th-miracl huggingface dataset:
สุรงควัชร์ ระวะใจ

สุรงควัชร์ ระวะใจ ชื่อเล่น เอฟ เกิดวันที่ 19 เมษายน พ.ศ. 2532 ภูมิลำเนา จังหวัดปราจีนบุรี การศึกษา ปริญญาตรี มหาวิทยาลัยขอนแก่น เกียรตินิยมอันดับ 2 ปริญญาโท มหาวิทยาลัยรามคำแหง คณะเศรษฐศาสตร์ ปัจจุบันเป็นนักวิเคราะห์การตลาด บริษัท บางกอกกล๊าส จำกัด(มหาชน)

สุรงควัชร์ สำเร็จการศึกษาระดับมัธยม จาก โรงเรียนปราจิณราษฎรอำรุง สำเร็จปริญญาเศรษฐศาสตรบัณฑิต สาขาเศรษฐศาสตร์ (เกียรตินิยมอันดับ 2) จากมหาวิทยาลัยขอนแก่น เศรษฐศาสตรมหาบัณฑิต สาขาเศรษฐศาสตร์ธุรกิจ จากมหาวิทยาลัยรามคำแหง โดยระหว่างการศึกษาระดับปริญญาตรี ได้ทำหน้าที่เป็นประธานฝ่ายวางแผนและกลยุทธ์ขององค์การนักศึกษา และมีผลงานด้านวิจัยร่วมกับอาจารย์ประจำภาควิชาอีกมากมาย

สุรงควัชร์ เริ่มต้นทำงานด้าน Sales Management ที่ ปูนซิเมนต์ไทย ก่อนจะถูกทาบทามให้ไปร่วมโครงการ Management Trainee ที่ ธนาคารทหารไทย โดยไปดูแลด้าน SMEs Project และยังช่วยงานด้านการตรวจสอบภายในที่สำนักงานเศรษฐกิจการคลัง กระทรวงการคลัง (ประเทศไทย) ควบคู่ไปด้วย อีกทั้งยังทำงานเพื่อสังคม อาทิ โครงการสานพลังเพื่อบ้านเกิด ของคณะทํางานการพัฒนาเศรษฐกิจฐานรากและประชารัฐ ภายใต้ทีมจากบริษัทไทยเบฟเวอเรจ ที่นำโดยคุณฐาปน สิริวัฒนภักดี เป็นหัวหน้าคณะทำงานภาคเอกชน และมี ดร.เอกพล ณ สงขลา รองกรรมการผู้อำนวยการใหญ่และผู้บริหารสูงสุดกลุ่มทรัพยากรบุคคลของกลุ่มบริษัทไทยเบฟเวอเรจเป็นผู้ดูแลและจัดตั้งโครงการ หลังจากนั้น สุรงควัชร์ จึงผันตัวเองมาทำงานในด้านการตลาด มีความเชี่ยวชาญเรื่องการวิเคราะห์ธุรกิจ การจัดการระบบการขายและการตลาดต่างๆ และในปัจจุบันทำงานด้านการวิเคราะห์ โดยได้รับมอบหมายให้ดูแลงานด้านการตลาดในกลุ่มบรรจุภัณฑ์อื่นๆทั้งหมดของ บริษัท บางกอกกล๊าส จำกัด(มหาชน)
หมู่เกาะซุนดาใหญ่

หมู่เกาะซุนดาใหญ่ () เป็นกลุ่มของ 4 หมู่เกาะใหญ่ในกลุ่มเกาะมลายู ประกอบด้วยเกาะชวาที่เล็กสุดแต่มีประชากรมากสุด เกาะสุมาตราทางตะวันตก อยู่ตรงข้ามกับประเทศมาเลเซียโดยมีช่องแคบมะละกาคั่น เกาะบอร์เนียวที่ส่วนของประเทศอินโดนีเซียเรียกว่ากาลีมันตัน และเกาะซูลาเวซี (เดิมชื่อ เซเลบีส) ทางทิศตะวันตก และในบางคำนิยาม จะหมายถึงเพียงเกาะชวา สุมาตรา และบอร์เนียวเท่านั้นที่ถือเป็น หมู่เกาะซุนดาใหญ่

เมื่อรวมกับหมู่เกาะซุนดาน้อยจะเรียกว่า หมู่เกาะซุนดา
ช่องแคบเดนมาร์ก

ช่องแคบเดนมาร์ก (; ) หรือ ช่องแคบกรีนแลนด์ (; , 'Greenland Sound') เป็นช่องแคบทางมหาสมุทรระหว่างกรีนแลนด์ (อยู่ทางทิศตะวันออกเฉียงใต้ของเกาะ) และเกาะยานไมเอนของนอร์เวย์ ตั้งอยู่ทางทิศตะวันออกเฉียงเหนือของช่องแคบ
โยเซ็ฟ บาร์ท

โยเซ็ฟ บาร์ท (; 28 ตุลาคม ค.ศ. 1746 – 7 เมษายน ค.ศ. 1818) เป็นจักษุแพทย์ชาวออสเตรียสมัยคริสต์ศตวรรษที่ 18 ที่มีชื่อเสียง

โรงเรียนกายวิภาคและศัลยกรรมที่ซากราอินเฟร์เมรีอา วัลเลตตา (ประเทศมอลตา), โรงพยาบาลซันโตสปีรีโตในโรม (ประเทศอิตาลี), มหาวิทยาลัยเวียนนา (ประเทศออสเตรีย) เขาได้รับคุณวุฒิในปี ค.ศ. 1772

ได้รับการแต่งตั้งเป็นข้าราชการครูสาขาจักษุวิทยาและกายวิภาคศาสตร์ (ค.ศ. 1773), ศาสตราจารย์สาขาจักษุวิทยาและกายวิภาคศาสตร์ (ค.ศ. 1774) รวมทั้งจักษุแพทย์และศาสตราจารย์สาขาสรีรวิทยา (ค.ศ. 1786) ที่มหาวิทยาลัยเวียนนา; เขาได้รับการเสนอชื่อเข้าชิงที่ปรึกษาหลวง (ค.ศ. 1774) และได้รับการแต่งตั้งเป็นจักษุแพทย์ประจำจักรพรรดิโยเซ็ฟที่ 2 แห่งจักรวรรดิโรมันอันศักดิ์สิทธิ์ (ค.ศ. 1776) เขาเกษียณอายุราชการในปี ค.ศ. 1791 แต่ยังดำรงตำแหน่งแพทย์และจักษุแพทย์ของจักรพรรดิจนกระทั่งเสียชีวิต
รามี มาเลก

รามี ซาอิด มาเลก () เกิด 12 พฤษภาคม ค.ศ. 1981 เป็นนักแสดงชาวอเมริกัน เป็นที่รู้จักจากการรับบทนำจากบท เอเลียต อัลเดอร์สัน ในซีรีส์ทางช่องยูเอสเอเนตเวิร์กเรื่อง "Mr. Robot" จากการแสดงบทนี้ทำให้เขาได้รับรางวัลไพรม์ไทม์เอมมี สาขานักแสดงนำยอดเยี่ยมประเภทซีรีส์ดราม่า และยังได้รับการเสนอเข้าชิงรางวัลลูกโลกทองคำและรางวัลสมาคมนักแสดงภาพยนตร์และโทรทัศน์

เขาจะเกิดและเติบโตในลอสแอนเจลิส รัฐแคลิฟอร์เนีย มาเลกศึกษาที่มหาวิทยาลัยเอวันส์วิลล์ในอินเดียนา ศึกษาจบด้านละครเวที ภายหลังเขาได้มีผลงานในบทสมทบทั้งในภาพยนตร์และโทรทัศน์ เช่นซิตคอมทางช่องฟอกซ์เรื่อง "The War at Home" (2005–2007) มินิซีรีส์ทางช่อง เอชบีโอ เรื่อง "The Pacific" (2010) และ ภาพยนตร์ไตรภาคเรื่อง "Night at the Museum" (2006–2014) ในปี ค.ศ. 2018 มาเลกรับบทเป็นนักดนตรี เฟรดดี เมอร์คิวรี ในภาพยนตร์ชีวประวัติเรื่อง "Bohemian Rhapsody" จากการแสดงเรื่องนี้ทำให้เขาได้รับการวิจารณ์ที่ดี ได้รับการเสนอชื่อเข้าชิงรางวัลลูกโลกทองคำสาขานักแสดงนำชายประเภทภาพยนตร์ ได้รับการเสนอชื่อเข้าชิงรางวัลนักวิจารณ์ภาพยนตร์สาขานักแสดงยอดเยี่ยมและเสนอชื่อเข้าชิงรางวัลสมาคมนักแสดงภาพยนตร์และโทรทัศน์สาขานักแสดงนำชายยอดเยี่ยม
เอเบลล์ 1185

Abell 1185 เป็นกลุ่มและกระจุกดาราจักรในกลุ่มดาวหมีใหญ่ ห่างจากโลกประมาณ 400 ล้านปีแสงและครอบคลุมพื้นที่หนึ่งล้านปีแสงในกลุ่มกระจุกดาราจักรสิงโต ดาราจักรที่สว่างที่สุดคือ NGC 3550
กลุ่มกระจุกดาราจักรสิงโต

กลุ่มกระจุกดาราจักรสิงโต () เป็นกลุ่มกระจุกดาราจักรในซีกฟ้าเหนือ ผ่านกลุ่มดาวหมีใหญ่และสิงโต ครอบคลุมพื้นที่ยาว 130 ล้านพาร์เซก และกว้าง 60 ล้านพาร์เซก การเลื่อนไปทางแดงของกลุ่มและกระจุกดาราจักรสมาชิกอยู่ระหว่าง 0.032 ถึง 0.043 กลุ่มและกระจุกดาราจักรที่สว่างที่สุดคือ Abell 1185
เอ็นจีซี 3550

เอ็นจีซี 3550 เป็นดาราจักรชนิดลูกสะบ้าในกลุ่มดาวหมีใหญ่ ค้นพบเมื่อเมษายน 1785 โดยวิลเลียม เฮอร์เชล เป็นหนึ่งในดาราจักรที่สว่างที่สุดในกลุ่มและกระจุกดาราจักร Abell 1185
เอ็นจีซี 2787

เอ็นจีซี 2787 เป็นดาราจักรชนิดลูกสะบ้ามีคานที่อยู่ห่างจากโลกประมาณ 24 ล้านปีแสงในกลุ่มดาวหมีใหญ่ ในปี 1999 กล้องโทรทรรศน์อวกาศฮับเบิลได้พบว่าหลุมดำมวลยวดยิ่งกลางดาราจักรนี้มีมวล .
เอ็นจีซี 7840

เอ็นจีซี 7840 เป็นดาราจักรชนิดก้นหอยไม่มีคานในกลุ่มดาวปลา เป็นวัตถุชิ้นสุดท้ายที่มีเลขใน New General Catalogue
ดาราจักรชนิดก้นหอยกลาง

ดาราจักรชนิดก้นหอยกลาง คือดาราจักรที่จัดอยู่ระหว่างดาราจักรชนิดก้นหอยมีคานและดาราจักรชนิดก้นหอยไม่มีคาน ใช้ชื่อ SAB ในการจัดประเภทของดาราจักร ชนิดย่อยจะใช้ชื่อ SAB0, SABa, SABb, หรือ SABc
ถนนศรีนครินทร์-ร่มเกล้า

ถนนศรีนครินทร์-ร่มเกล้า เป็นโครงการก่อสร้างถนนตัดใหม่ในพื้นที่กรุงเทพมหานครฝั่งตะวันออก ในพื้นที่เขตบางกะปิ, เขตสะพานสูง และเขตลาดกระบัง โดยบางส่วนได้มีการนำแนวถนนกรุงเทพกรีฑาเดิมมาปรับปรุงและตัดถนนในแนวใหม่ขึ้นมา จากถนนหัวหมาก (ซอยรามคำแหง 24) ไปบรรจบถนนเจ้าคุณทหาร ระยะทางประมาณ 11.2 กิโลเมตร

เขตบางกะปิ, เขตสะพานสูง และเขตลาดกระบัง กรุงเทพมหานคร

เริ่มต้นจากถนนหัวหมากบริเวณต่างระดับกรุงเทพกรีฑา (แยกกรุงเทพกรีฑาเดิม) ไปบรรจบถนนเจ้าคุณทหาร

โครงการถนนตัดใหม่สายกรุงเทพกรีฑา-ร่มเกล้าเป็นอีกหนึ่งโครงการที่ถูกหยิบยกขึ้นมาพิจารณาใหม่ ในจำนวน 16 โครงการที่เกิดปัญหาการฮั้วประมูลโครงการภาครัฐในอดีตที่ผ่านมา ประกอบกับเมื่อโครงการแล้วเสร็จสมบูรณ์จะช่วยแบ่งเบาการจราจรโดยรอบได้เป็นอย่างดี ใช้วงเงิน 4.7 พันล้านบาทเศษ เป็นงบผูกพัน 3 ปี (2554-2556) และเวลาต่อมาก็เปลี่ยนชื่อเป็น “ศรีนครินทร์-ร่มเกล้า” ใช้ระยะเวลาก่อสร้างประมาณ 3 ปี โดยแบ่งการก่อสร้างเป็นทั้งหมด 7 ช่วง

แนวสายทางเริ่มจากบริเวณแยกถนนศรีนครินทร์ตัดกับถนนกรุงเทพกรีฑา แล้วลากทับแนวเดิมของถนนกรุงเทพกรีฑาจากปากซอยเข้าไปประมาณ 500 เมตร จากนั้นมุ่งหน้าเข้าเขตสะพานสูงซึ่งจะเป็นช่วงที่ตัดถนนใหม่ทั้งหมด แล้วทะลุไปท้ายหมู่บ้านของหมู่บ้านสัมมากร ใกล้กับถนนกรุงเทพกรีฑา หน้าสนามกอล์ฟยูนิโก้ จากนั้นตัดผ่านที่ดินเอกชนแล้วข้ามถนนกาญจนาภิเษก ขนานไปตามแนวคลองบางขวาง ข้ามคลองสองต้นนุ่นไปเชื่อมกับถนนร่มเกล้า จุดสิ้นสุดโครงการ จากนั้นจะมีสะพานยกระดับไปเชื่อมกับถนนเจ้าคุณทหาร รวมระยะทาง 11.2 กิโลเมตร
ตำบลนาแก (อำเภองาว)

ตำบลนาแก () เป็นตำบลในอำเภองาว จังหวัดลำปาง มีพื้นที่ 118.358 ตารางกิโลเมตร ในปี พ.ศ. 2560 มีประชากรรวม 4,778 คน
มีประชากร 4,778 คน ประกอบด้วยชาย 2,342 คนและหญิง 2,436 คน
พระนางอันซุน

พระนางอันซุน (; 12 มีนาคม 1988 – 3 กุมภาพันธ์ 2042) รู้จักในพระนาม พระพันปีอินฮเย () พระภรรยาเจ้าองค์ที่ 2 และพระมเหสีของ พระเจ้าเยจงแห่งโชซอน พระราชาลำดับที่ 8 ของ ราชวงศ์โชซ็อนแสดงโดย ในละครโทรทัศน์ของ สถานีโทรทัศน์เจทีบีซี เมื่อ พ.ศ. 2554 เรื่อง พระพันปีอินซู
จิรายุส ทรัพย์ศรีโสภา

จิรายุส ทรัพย์ศรีโสภา (อังกฤษ: Jirayut Srupsrisopa; เกิด 8 กุมภาพันธ์ พ.ศ. 2533) ชื่อเล่นชื่อ "ท็อป" เป็นนักธุรกิจ นักพูด ผู้เชี่ยวชาญด้านบิตคอยน์และบล็อกเชน ชาวไทยผู้ร่วมก่อตั้งเว็บเทรด bitkub และเว็บซื้อขายบิทคอยน์ coins.co.th ดำรงตำแหน่งผู้บริหารของบริษัท บิทคับ แค็ปปิตอล กรุ๊ป โฮล์ดดิ้ง จำกัด และในอดีต เคยเป็นวาณิชธนากร ที่ปรึกษาทางการเงิน และนายธนาคารกลาง ณ ธนาคารแห่งประเทศไทยหลังสำเร็จการศึกษา จิรายุสทำงานเป็นวาณิชธนากรในเซี่ยงไฮ้ ประเทศจีน ต่อมา ในปี พ.ศ. 2556 เขาเริ่มศึกษาและทำความรู้จักกับเทคโนโลยีบล็อกเชน เป็นผลพวงให้เขาประกอบอาชีพที่ปรึกษาทางการเงินในซานฟรานซิสโก มลรัฐแคลิฟอร์เนีย ประเทศสหรัฐอเมริกา ก่อนจะลาออกและเดินทางกลับประเทศไทยเพื่อเปิดบริษัทบิทคอยน์วอลเล็ต เว็บไซต์ coins.co.th ซึ่งเป็นพื้นที่กลางสำหรับการซื้อขายบิทคอยน์รายแรกของไทย

ในขณะนั้น บุคคลทั่วไปในประเทศไทยมีทัศนคติเชิงลบต่อคริปโทเคอร์เรนซี (cryptocurrency) เนื่องจากยังไม่เป็นที่แพร่หลายนัก อีกทั้งยังมองว่าเป็นสื่อกลางในแชร์ลูกโซ่ การฟอกเงิน หรือแม้แต่การซื้อขายยาเสพติดในตลาดมืด แต่จิรายุส หนึ่งในผู้บุกเบิกวงการสกุลเงินดิจิทัลในไทย ช่วยปรับเปลี่ยนมุมมองของสังคมไทยต่อบิทคอยน์ รวมถึงมีอิทธิพลสูงในการกระตุ้นความสนใจต่อคริปโตเคอเรนซี่ในฐานะผู้ก่อตั้ง coins.co.th

ในปี พ.ศ. 2560 จิรายุสก่อตั้ง Bitkub.com ดำเนินการภายใต้บริษัท บิทคับ ออนไลน์ จำกัด ซึ่งมีบริษัทแม่ ได้แก่ บริษัท บิทคับ แคปปิตอล กรุ๊ป โฮลดิ้งส์ จำกัด (BCGH) เป็นตลาดหลักทรัพย์ที่อาศัยเทคโนโลยีบล็อกเชนในการค้า และเป็นหนึ่งในบริษัท 7 แห่งที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อนุญาตให้ประกอบการเว็บเทรด

บริษัท บิทคับ แคปิตอล โฮลดิ้ง กรุ๊ป จำกัด ได้รับการลงทุนในรอบแรกในปี พ.ศ. 2561 จากนั้นได้เปิดแพลตฟอร์มแลกเปลี่ยนคริปโตภายใต้ชื่อบริษัท บิทคับ ออนไลน์ จำกัดและจัดตั้งบริษัท บิทคับ บล็อคเชน เทคโนโลยี จำกัดต่อจากนั้น

ในปัจจุบัน (ปี พ.ศ. 2561) บริษัท บิทคับ ออนไลน์ จำกัด เป็นบริษัทคริปโตเคอเรนซี่ที่ใหญ่เป็นอันดับสองของประเทศไทย

จิรายุสเป็นผู้พูด นักวิชาการ และผู้ให้ความรู้เกี่ยวกับเงินสกุลดิจิทัลในบริบทของสังคมไทย นอกจากนี้ บริษัท บิทคับ แค็ปปิตอล กรุ๊ป โฮล์ดดิ้ง จำกัด ภายใต้การกำกับดูแลของจิรายุส ยังมีบทบาทสำคัญในการจัดงานประชุมสัมมนาวิชาการนานาชาติสุดยอดบล็อกเชนเพื่อเป้าหมายการพัฒนาอย่างยั่งยืนขึ้น (Blockchain for Sustainable Development Goals Tour Summit 2018/19) เห็นได้จากการเป็นเจ้าภาพจัดงานร่วมกับสำนักงานนวัตกรรมแห่งชาติ (องค์การมหาชน) เครือข่ายยูโรเปียนบล็อกเชนฮับ (European Blockchain Hub) และองค์กรนานาชาติที่ไม่แสวงผลกำไร ที่ประเทศไทยได้รับการรับรองและแต่งตั้งให้เป็นสมาชิกอย่างเป็นทางการ
โอโงริ

เมืองโอโงริ () เป็นเมืองในจังหวัดฟูกูโอกะบนเกาะคีวชู ประเทศญี่ปุ่น อยู่ห่างจากนครฟูกูโอกะไปทางใต้ราว 34 กิโลเมตร มีประชากรทั้งหมด 58,427 คน (2018)
นิวยอร์กฟิลฮาร์มอนิก

นิวยอร์กฟิลฮาร์มอนิก () หรือชื่ออย่างเป็นทางการคือ สมาคมดุริยางค์ฟิลฮาร์มอนิกแห่งนิวยอร์ก (Philharmonic-Symphony Society of New York) หรือนิยมเรียกในระดับโลกว่า นิวยอร์กฟิลฮาร์มอนิกออร์เคสตรา (New York Philharmonic Orchestra) ย่อว่า NYPO เป็นวงออร์เคสตราของสหรัฐ มีฐานอยู่ในนครนิวยอร์ก เป็นหนึ่งในวงออร์เคสตราชั้นนำทั้ง 5 วงของอเมริกา ก่อตั้งขึ้นในปี ค.ศ. 1842 โดยนายอูเรลี คอร์เรลลี ฮิลล์ (Ureli Corelli Hill) ปัจจุบันถือเป็นหนึ่งในวงดนตรีที่เก่าแก่ที่สุดของสหรัฐ
ครอยซ์ลิงเงิน

ครอยซ์ลิงเงิน () เป็นเทศบาลในอำเภอครอยซ์ลิงเงิน ในรัฐทัวร์เกา ทางตะวันออกเฉียงเหนือของประเทศสวิตเซอร์แลนด์ ถือเป็นเมืองใหญ่อันดับสองของรัฐทัวร์เการองจากเมืองเฟราเอินเฟ็ลท์ (Frauenfeld) เทศบาลครอยซ์ลิงเงินตั้งอยู่ติดกับทะเลสาบโบเดินส่วนที่เป็นพรมแดนกับประเทศเยอรมนี เพียงข้ามสะพานไปยังเมืองค็อนชตันทซ์ก็ถือเป็นเขตแดนของเยอรมนีแล้ว ประชากรร้อยละ 48 ของครอยซ์ลิงเงินเป็นพลเมืองต่างชาติ (ข้อมูล 2008) ประชากรส่วนใหญ่พูดภาษาเยอรมัน (80%) รองลงมาคือภาษาอิตาลี (5%)
เจ้าพระยาชำนาญบริรักษ์ (อู่)

เจ้าพระยาชำนาญบริรักษ์ นามเดิม อู่ เป็นเสนาบดีกรมคลังในรัชสมัยสมเด็จพระเจ้าอยู่หัวบรมโกศ

พระราชพงศาวดาร ฉบับพันจันทนุมาศ (เจิม) ระบุว่า เมื่อสมเด็จพระเจ้าอยู่หัวบรมโกศปราดาภิเษกในปี พ.ศ. 2276 ได้ตั้งขุนชำนาญเป็น"เจ้าพระยาชำนาญภักดี" ว่าที่โกษาธิบดี

พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ระบุว่าเจ้าพระยาชำนาญฯ ป่วยเป็นลมอัมพาตอยู่ 4 เดือนเศษจึงถึงแก่อสัญกรรม ได้รับพระราชทานโกศ แต่งศพใส่เครื่องและชฎาอย่างเจ้าต่างกรมและให้เรียกศพว่าพระศพเป็นกรณีพิเศษ โปรดให้ทำพระเมรุ ณ วัดไชยวัฒนาราม เสด็จฯ ไปพระราชทานเพลิงพระศพ แล้วโปรดตั้งพระยาพิพัทธโกษาซึ่งเป็นบุตรเขยเจ้าพระยาชำนาญฯ เป็นพระยาพระคลัง

ตามธรรมเนียมขุนนางถึงแก่อสัญกรรมจะได้ใส่ลอมพอก
ยูฟ่าแชมเปียนส์ลีก ฤดูกาล 2018–19 รอบแพ้คัดออก

รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2017–18 เริ่มแข่งขันในวันที่ 13 กุมภาพันธ์ พ.ศ. 2560 (ค.ศ. 2017) จนถึงวันที่ 26 พฤษภาคม พ.ศ. 2560 (ค.ศ. 2017) ซึ่งเป็นรอบชิงชนะเลิศ โดยแข่งขันกันที่ สนามโอลิมปิสกี เนชันแนล สปอร์ตส์ คอมเพล็กซ์ ใน เคียฟ, ประเทศยูเครน, เพื่อที่จะตัดสินหาแชมเปียนส์ของ ยูฟ่าแชมเปียนส์ลีก ฤดูกาล 2017–18. ทั้งหมด 16 ทีมที่เข้าร่วมการแข่งขันในรอบแพ้คัดออก.

จนกระทั่งถึงวันที่ 24 มีนาคม พ.ศ. 2560 (ค.ศ. 2017) (รอบ 16 ทีมสุดท้าย) เป็น CET (), หลังจากนั้น (รอบ 8 ทีมสุดท้ายและนอกจากนี้) เวลาจะเป็น CEST ().กำหนดการแข่งขันของรอบแพ้คัดออกเป็นไปตามดังต่อไปนี้ (การจับสลากทั้งหมดจะจัดขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์).

โดยจะมีพิธีการจับสลากประกบคู่ในวันที่ 17 ธันวาคม พ.ศ. 2561 (ค.ศ. 2018), 12:00 CET, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.

รอบ 16 ทีมสุดท้าย นัดแรก จะลงทำการแข่งขันระหว่างวันที่ 12, 13, 19 และ 20 กุมภาพันธ์ พ.ศ. 2562 (ค.ศ. 2019), และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 5, 6, 12 และ 13 มีนาคม พ.ศ. 2562 (ค.ศ. 2019).
สารวัตรเถื่อน

สารวัตรเถื่อน นิยายจากบทประพันธ์ พล.ต.อ.วสิษฐ เดชกุญชร ได้ออกอากาศมา 2 ครั้งแล้ว
(ครั้งที่ 1) ออกอากาศ พ.ศ. 2530 เป็นภาพยนตร์ฟิล์มไทย ผลิตโดย บริษัท กิตติเจอร์กรุ๊ป จำกัด กำกับการแสดงโดย กิตติชัย นำแสดงโดย ฉัตรชัย เปล่งพานิช พิศาล อัครเศรณี วรรษมน วัฒโรดม อภิชาติ หาลำเจียก การันต์ กิตติราช ปรัชญา อัครพล และนักแสดงร่วมอีกมากมาย

(ครั้งที่ 2) ออกอากาศ พ.ศ. 2559 เป็นละครโทรทัศน์ ผลิตโดย บริษัท ป๊าสั่งย่าสอน จำกัด กำกับการแสดงโดย รฤกฤกษ์ กัลย์จาฤก นำแสดงโดย เคลลี่ ธนะพัฒน์ กิตตน์ก้อง ขำกฤษ กาญจน์เกล้า ด้วยเศียรเกล้า พัชญา เพียรเสมอ อานัส ฬาพานิช และนักแสดงร่วมอีกมากมาย ทุกวันพุธ พฤหัสบดี เวลา 20.30 เริ่มออกอากาศวันที่ 11 กุมภาพันธ์ พ.ศ. 2559 - 31 มีนาคม พ.ศ. 2559 ต่อจากละคร มรสุมสวาท

เชษฐ์ สารวัตรใหญ่แห่งวัฒนานิมิต กับ จ่าเที่ยง ตำรวจคู่ใจ รู้ข่าวการหักหลังกันในกลุ่มอิทธิพลของเมือง เกิดเหตุการณ์ต่อสู้ชุลมุนกันขึ้น ก็ปรากฏตัว ชายลึกลับ (ธนุส) เข้ามาช่วยตัวประกัน แต่สารวัตรเชษฐ์นั้นเสียชีวิต จ่าเที่ยงโกรธแค้น ทรงยศ นักธุรกิจผู้ทรงอิทธิพล เพราะเขาเป็นผู้อยู่เบื้องหลัง แต่จ่าเที่ยงก็มักจะถูกขัดขวางการทำงานจาก ธนสาร รองสารวัตร ที่ไปเข้ากับพวกทรงยศ ถาวร พาราไดซ์ แหล่งบันเทิงชั้นนำของเมือง ระมาดลูกน้องทรงยศชอบ ถมทอง ลูกสาวของถาวร แต่ถมทองไม่สนใจ ธนุส ปลอมตัวเป็นยมมาสังเกตการณ์ เกิดมีเรื่องกับลูกน้องของระมาด จนถูกจ่าเที่ยงจับ ถมทองมาช่วยประกัน และให้ยมพักที่โรงแรม
รุสบัค อัม พัสกชึท

รุสบัค อัม พัสกชึท ( แปล: "รุสบัคในช่องเขากชึท") หรือเรียกอย่างง่ายว่า รุสบัค ("Rußbach") เป็นเทศบาลในรัฐซาลซ์บูร์ก ประเทศออสเตรีย ตั้งอยู่ในแหล่งมรดกโลกซัลทซ์คัมเมอร์กูท
อูร์รากาแห่งโปรตุเกส พระราชินีแห่งเลออน

อูร์รากา () เสด็จพระราชสมภพที่กูอิงบราในปี ค.ศ. 1148 สิ้นพระชนม์ที่วัมบา จังหวัดบายาโดลิด ในปี ค.ศ. 1211 ทรงเป็นอินฟันตาแห่งโปรตุเกส เป็นพระธิดาของพระเจ้าอาฟงซู เอ็งรีกึช ปฐมกษัตริย์แห่งโปรตุเกส กับพระราชินีม็อดแห่งซาวอยผู้เป็นพระเหสี พระองค์เป็นพระราชินีคู่สมรสแห่งเลออนจากการอภิเษกสมรสกับพระเจ้าเฟร์นันโดที่ 2 แห่งเลออนและเป็นพระมารดาของพระเจ้าอัลฟอนโซที่ 9 แห่งเลออน

อูร์รากาเป็นพระธิดาของพระเจ้าอาฟงซูที่ 1 ปฐมกษัตริย์แห่งโปรตุเกส กับม็อดแห่งซาวอยผู้เป็นพระมเหสี พระองค์มีพี่น้องหลายคน หนึ่งในนั้นคือพระเจ้าซังชูที่ 1 แห่งโปรตุเกส

ในเดือนพฤษภาคมหรือมิถุนายน ค.ศ. 1165 พระองค์อภิเษกสมรสกับพระเจ้าเฟร์นันโดที่ 2 แห่งเลออน ทำให้พระองค์เป็นอินฟันตาของโปรตุเกสคนแรกที่อภิเษกสมรสกับพระมหากษัตริย์เลออน ทั้งคู่มีพระโอรสด้วยกันเพียงคนเดียว คือ พระเจ้าอัลฟอนโซที่ 9 แห่งเลออน ซึ่งเสด็จพระราชสมภพในซาโมราเมื่อวันที่ 15 สิงหาคม ค.ศ. 1171

ทว่าการแต่งงานของพระเจ้าเฟร์นันโดที่ 2 กับอูร์รากาถูกสมเด็จพระสันตะปาปาอเล็กซานเดอร์ที่ 3 ประกาศให้เป็นโมฆะในปี ค.ศ. 1171 หรือ 1172 ด้วยทั้งคู่เป็นลูกพี่ลูกน้องลำดับที่สองกัน ต่างฝ่ายต่างก็เป็นพระปนัดดาของพระเจ้าอัลฟอนโซที่ 6 แห่งเลออนและกัสติยา อูร์รากาได้บวชเป็นแม่ชีเข้าร่วมนิกายนักบุญยอห์นแห่งเยรูซาเลมและเกษียณตัวไปใช้ชีวิตอยู่ในที่ดินที่ซาโมราซึ่งได้รับมาจากอดีตพระสวามี ต่อมาพระองค์เกษียณตัวเข้าสู่อารามซานตามาริอาเดวัมบาของนิกายนักบุญยอห์น

ร่างของพระราชินีอูร์รากาถูกฝังที่อารามซานตามาริอาเดวัมบาซึ่งปัจจุบันตั้งอยู่ในจังหวัดบายาโดลิด อารามเป็นของนิกายนักบุญยอห์น ภายในโบสถ์ของซันตามาเรียมีเพียงส่วนเดียวที่หลงเหลือมาจากสมัยกลาง คือ โบสถ์น้อยของพระราชินีอันเป็นที่ตั้งของแผ่นจารึกที่กล่าวว่า ร่างของพระราชินีอูร์รากาแห่งโปรตุเกสถูกฝังอยู่ภายในโบสถ์แห่งนี้
เปโตรนียาแห่งอารากอน

เปโตรนียา หรือ เปโตรนีลา หรือ เปโตรเนยา (, อารากอน: "Peyronela" หริอ "Payronella", ) เสด็จพระราชสมภพ 29 มิถุนายน / 11 สิงหาคม ค.ศ. 1136 สิ้นพระชนม์ 15 ตุลาคม ค.ศ. 1173 ครองราชย์เป็นพระราชินีแห่งอารากอนหลังการสละบัลลังก์ของพระบิดาในปี ค.ศ. 1137 จนกระทั่งสละราชบัลลังก์ในปี ค.ศ. 1164 ทรงเป็นพระธิดาและผู้สืบทอดต่อตำแหน่งของพระเจ้ารามีโรที่ 2 แห่งอารากอน ซึ่งเกิดจากแอนเญ็สแห่งอากีแตนผู้เป็นพระมเหสี พระองค์เป็นผู้ปกครองคนสุดท้ายของอารากอนที่มาจากราชวงศ์ฆิเมเนส และการแต่งงานของพระองค์ทำให้บัลลังก์ถูกส่งต่อให้ราชวงศ์บาร์เซโลนา

รามีโร พระบิดาของเปโตรนียาเป็นพระอนุชาของพระเจ้าอัลฟอนโซที่ 1 แห่งอารากอน และเป็นบิชอปแห่งบาร์บัสโตร-โรดา ทว่าในปี ค.ศ. 1134 พระเจ้าอัลฟอนโซได้สิ้นพระชนม์โดยร้ซึ่งทายาท พระองค์ยกราชบัลลังก์ให้กลุ่มนักรบศาสนาสามกลุ่ม แต่ความประสงค์ของพระองค์ไม่ได้รับการทำตาม กลุ่มชนชั้นสูงของอารากอนเลือกพระอนุชาของพระองค์เป็นกษัตริย์ ด้วยเป็นบิชอป รามีโรจึงต้องขอการผ่อนผันจากสมเด็จพระสันตะปาปา สละคำปฏิญาณตนเป็นพระเพื่อมาสานต่อการสืบทอดต่อบัลลังก์

การอภิเษกสมรสของพระเจ้ารามีโรกับแอนเญ็สแห่งอากีแตน ซึ่งเป็นพระปิตุจฉาของเอเลนอร์แห่งอากีแตน ถูกจัดเตรียมขึ้นมาอย่างเร่งรีบ และแอนเญ็สตั้งครรภ์อย่างรวดเร็ว เปโตรนียาซึ่งป็นพระโอรสธิดาเพียงคนเดียวของทั้งคู่เสด็จพระราชสมภพเมื่อวันที่ 29 มิถุนายน ค.ศ. 1136 พระองค์มีพระชนมายุเพียง 1 พรรษาในตอนที่ถูกจับหมั้นหมายกับราโมน เบเรงดกร์ที่ 4 เคานต์แห่งบาร์เซโลนา ซึ่งขณะนั้นมีอายุ 24 ปี ต่อมาในปีเดียวกันนั้นพระบิดาของพระองค์สละราชสมบัติให้พระองค์และส่งต่ออำนาจให้ราโมน เบเรงเกร์ พระองค์กลับไปใช้ชีวิตในทางศาสนา ที่วิหารซันเปโดรในเวสกา ทรงสิ้นพระชนม์ที่วิหารดังกล่าวในปี ค.ศ. 1157 พระมารดาของเปโตรนียาก็เกษียณตัวไปใช้ชีวิตในทางศาสนาที่อารามฟงเตฟวูด์และสิ้นพระชนม์ราวปี ค.ศ. 1159

เดือนสิงหาคม ค.ศ. 1150 เปโตรนียาเข้าพิธีแต่งงานกับราโมนที่แยย์ดา การแต่งงานถูกทำให้สมบูรณ์ในปี ค.ศ. 1151 เมื่อพระองค์มีพระชนมายุ 15 พรรษา ทั้งคู่มีพระโอรสธิดาด้วยกันห้าคน หนึ่งในนั้นคือพระเจ้าอัลฟอนโซที่ 2 แห่งอารากอน และพระองค์ไว้วางใจในตัวพระสวามีเป็นอย่างมาก ขณะกำลังตั้งครรภ์พระโอรสธิดาคนแรก ทรงสั่งเสียไว้ว่าจะยกราชอาณาจักรอารากอนให้พระสวามีหากพระองค์สิ้นพระชนม์ในการคลอดบุตร

พระสวามีของพระองค์สิ้นพระชนม์ในปี ค.ศ. 1162 ในวันที่ 18 กรกฎาคม ค.ศ. 1164 เปโตรนียาสละราชบัลลังก์ให้พระเจ้าอัลฟอนโซที่ 2 แห่งอารากอน พระโอรสที่ยังมีชีวิตอยู่คนโตซึ่งมีพระชนมายุเพียง 7 พรรษา พระองค์เกษียณตัวจากชีวิตสาธารณะเช่นเดียวกับที่พระบิดาของพระองค์เคยทำ เปโตรนีนาสิ้นพระชนม์ในบาร์เซโลนาในเดือนตุลาคม ค.ศ. 1173 ด้วยพระชนมายุเพียง 73 พรรษา ร่างของพระองค์ถูกฝังที่อาสนวิหารบาร์เซโลนา แต่หลุมฝังศพของพระองค์สูญหายไป
แสงตะวัน ณ เชียงใหม่

แสงตะวัน ณ เชียงใหม่ ผู้สืบเชื้อสายเจ้านายฝ่ายเหนือ เป็น กรรมการมูลนิธินวราชดำริอนุรักษ์ฝ่ายเหนือ

แสงตะวัน ณ เชียงใหม่ หรือ "เจ้าแสงตะวัน" เป็นบุตรสาวคนเล็กของ “เจ้าธวัชวงศ์ ณ เชียงใหม่” อดีตรัฐมนตรีช่วยว่าการกระทรวงสาธารณสุข กระทรวงการคลัง และกระทรวงการต่างประเทศ กับ “กิ่งกาญจน์ ณ เชียงใหม่ (ญ.)” สกุลเดิม “โกไศยกานนท์” ได้สมรสกับ “น.อ.(พิเศษ) คัมภีร์ คัมภีรญาณนนท์” บุตรของ “พล.อ.อ.ธีร์ศิลป์ คัมภีรญาณนนท์” อดีตรองผู้บัญชาการทหารสูงสุด กับ “สุธีรา คัมภีรญาณนนท์ (ญ.)” สกุลเดิม "ธรรมพิทักษ์" ผู้สืบสายสกุล “ณ ราชสีมา” ชั้น 8 สาย “พระยาภักดีสงคราม (เจ้าเมืองนางรอง)” ไม่มีบุตรธิดา
เขตการปกครองของประเทศพม่า

ประเทศพม่าแบ่งการปกครองระดับบนสุดออกเป็น 21 หน่วยเขตการปกครอง ซึ่งประกอบไปด้วย 7 รัฐ, 7 เขต, 1 ดินแดนสหภาพ, 5 พื้นที่ปกครองตนเอง และ 1 เขตปกครองตนเอง

เขตของประเทศพม่า 5 แห่งมีชื่อเดียวกันกับเมืองเอก ยกเว้นเขตอิรวดี และเขตตะนาวศรี เขตการปกครองประเภทเขตนี้สามารถบ่งบอกได้ว่ามีประชากรส่วนใหญ่เป็นชาวพม่า ขณะที่รัฐ พื้นที่ปกครองตนเอง และเขตปกครองตนเอง มีประชากรส่วนใหญ่เป็นชนกลุ่มน้อย

เขตย่างกุ้งเป็นเขตที่มีประชากรมากที่สุดและมีความหนาแน่นมากที่สุด ส่วนรัฐกะยามีประชากรน้อยที่สุด ในแง่ของพื้นที่ รัฐชานมีพื้นที่ใหญ่ที่สุด ส่วนดินแดนสหภาพเนปยีดอมีพื้นที่เล็กที่สุด
พรายพิฆาต

พรายพิฆาต 
ดัดแปลงโดยมาจาก นักสู้มหากาฬ บทประพันธ์ พนมเทียน บทโทรทัศน์ ผลิตโดย บริษัท ป๊าสั่งย่าสอน จำกัด กำกับการแสดงโดย รฤกฤกษ์ กัลย์จาฤก นำแสดงโดย กิตตน์ก้อง ขำกฤษ,อัญรินทร์ ธีราธนันพัฒน์,ชนะพล สัตยา,พัชร์สิตา อธิอนันตศักดิ์,ณัฐวัฒน์ เปล่งศิริวัธน์,ปิติพน พรตรีสัตย์,สิรินทร์ ก่อเกียรติ,ริญญารัตน์ วัชรโรจน์สิริ,สยามรัฐ บัวเจริญ,นวพล ภูวดล และร่วมด้วยนักแสดงสมทบอีกมากมาย ออกอากาศสถานี ช่อง 7 เอชดี ขณะนี้อยู่ในช่วงการถ่ายทำละคร
สไปเดอร์-แมน: เดอะวิดีโอเกม

สไปเดอร์-แมน: เดอะวิดีโอเกม () เป็นวิดีโอเกมอาร์เขดปี ค.ศ. 1991 ที่ได้รับการพัฒนาโดยเซก้า ซึ่งอิงจากสไปเดอร์-แมน ตัวละครในมาร์เวลคอมิกส์

สไปเดอร์-แมน และพันธมิตรจะต้องนำวัตถุลึกลับจากคิงพินเป็นรายแรก จากนั้นเป็นของด็อกเตอร์ดูมกลับคืนมา

เกมดังกล่าวได้รับการเปิดตัวในฐานะเกมอาร์เคดหยอดเหรียญที่ใช้ฮาร์ดแวร์เซก้าซิสเต็ม 32 เกมนี้สามารถเล่นคนเดียวหรือเล่นได้สูงสุดสี่คนพร้อมกัน ตัวละครแต่ละตัวสามารถใช้ท่าพิเศษเกี่ยวกับซูเปอร์พาวเวอร์ซึ่งพลังชีวิตของพวกเขาจะลดลง

ระหว่างแต่ละด่านเกจะเปลี่ยนจากเกมแนวตีแม่งเลยแบบฉายด้านข้างสู่เกมแพลตฟอร์มโดยกล้องจะซูมระยะไกลเพื่อให้เห็นตัวละครขนาดเล็ก ต่อมาก็จะซูมเข้าหารูปแบบตัวละครขนาดใหญ่ที่มีรายละเอียดมากขึ้นเพื่อต่อสู้ต่อ

เกมนี้แบ่งออกเป็นสี่หน้าที่ โดยพบกับดาวร้ายต่าง ๆ ประกอบด้วยคิงพิน, เวนอม และโคลนซิมไบโอต, ดอกเตอร์ออกโทปุส, อีเล็คโตร, ลิซาร์ด, สกอร์เปียน, แซนด์แมน, กรีนก็อบลิน, ฮอบก็อบลิน และด็อกเตอร์ดูมในที่สุด ไฮสกอร์จะแยกตามแต่ละตัวละคร ดังนั้นไฮสกอร์ของสไปเดอร์-แมน อาจจะไม่ได้เป็นไฮสกอร์ของฮอว์กอายหรือแบล็กแคต

ซาวด์แทร็กของ"สไปเดอร์-แมน: เดอะวิดีโอเกม" ประกอบด้วยบางส่วนจากเพลงของ"ควอเต็ต" ซึ่งเป็นเกมของเซก้าปี ค.ศ. 1986 เพลงที่โดดเด่นได้แก่ "โอกีแร็ป" และ "เอฟเอ็ม ฟังก์" (ตัวอย่างเช่น "เอฟเอ็ม ฟังก์" จะปรากฏขึ้นในด่านที่สองของเกมสไปเดอร์-แมน ในขณะที่เพลงดังกล่าวจะมีในด่านที่สามของเกมควอเต็ต)
อดีตพระนางชิน

อดีตพระนางชิน (; 15 ธันวาคม 2019 - 16 พฤษภาคม 2080) พระมเหสีของ เจ้าชายย็อนซัน พระราชาลำดับที่ 10 แห่ง ราชวงศ์โชซ็อน

พระนางถูกปลดเมื่อ พ.ศ. 2049 หลังจากเหตุการณ์ รัฐประหารพระเจ้าจุงจง
โรงเรียนสาธิตมหาวิทยาลัยราชภัฏอุดรธานี

ภารกิจ

ปรัชญา

เรียนเก่ง วินัยดี และมีความสุข

วิสัยทัศน์

โรงเรียนสาธิต มหาวิทยาลัยราชภัฏอุดรธานี จะเป็นโรงเรียนต้นแบบในการปฏิรูปการเรียนรู้ให้นักเรียนเป็นคนดี คนเก่ง และมีความสุข มีมาตรฐานในการบริหารจัดการศึกษา

มีปัจจัยในการพัฒนาคุณภาพการศึกษาให้เป็นที่ยอมรับของสังคม

เป็นแหล่งฝึกประสบการณ์วิชาชีพครู ศึกษาค้นคว้า วิจัย และสร้างองค์กรความรู้ใหม่ ๆ อย่างต่อเนื่อง

– พ.ศ. 2537 ได้เปลี่ยนชื่อเป็นโรงเรียนอนุบาลสาธิต รับนักเรียนอายุระหว่าง 2-3 ปี จัดชั้นเรียนเป็น 4 ชั้น คือ บริบาลศึกษา อนุบาล 1 อนุบาล 2 และอนุบาล 3

– พ.ศ. 2544 ย้ายอาคารเรียนจากบ้านเด็กราชภัฏมาอยู่สถานที่ปัจจุบันและเปลี่ยนชื่อเป็นโรงเรียนสาธิต มหาวิทยาลัยราชภัฏอุดรธานี โดยมี อาจารย์ปราณีต มาลัยวงษ์เป็นผู้บริหารโรงเรียน

– พ.ศ. 2547 มีอาจารย์จุฑานาถ รอดภิรมย์ เป็นผู้บริหารโรงเรียน

– พ.ศ. 2548 เปลี่ยนชื่อเป็นโรงเรียนสาธิตอนุบาล มหาวิทยาลัยราชภัฏอุดรธานี เข้าอยู่ในสังกัดสำนักงานคณะกรรมการการศึกษาเอกชน โดยมี ผู้ช่วยศาสตราจารย์จรูญ ถาวรจักร อธิการบดี มหาวิทยาลัยราชภัฏอุดรธานี เป็นผู้รับใบอนุญาต และมีอาจารย์จุฑานาถ รอดภิรมย์ ดำรงตำแหน่งผู้จัดการ นางลักษณา สุนทรสัจบูล เป็นผู้อำนวยการ ต่อมา พ.ศ. 2550 เปลี่ยนผู้อำนวยการเป็น นางเขมิกา รอดขันเมือง

– พ.ศ. 2555 เปิดสอนระดับชั้นประถมศึกษาปีที่ 1 มี ดร.ณัติเทพ พิทักษานุรัตน์ อธิการบดีมหาวิทยาลัยราชภัฏอุดรธานี เป็นผู้รับใบอนุญาต ผู้ช่วยศาสตราจารย์จินตนา ด้วงแพง เป็นผู้จัดการ และมีนางภวิศา พงษ์เล็ก ดำรงตำแหน่งผู้อำนวยการ

เมื่อวันที่ 25 ธันวาคม พ.ศ. 2555 ได้ประกาศจัดตั้งเป็นโรงเรียนสาธิต มหาวิทยาลัยราชภัฏอุดรธานี ของมหาวิทยาลัยราชภัฏอุดรธานี สังกัดจากสังกัดสำนักงานคณะกรรมการการศึกษาเอกชน ต่อมาเมื่อวันที่ 25 กันยายน พ.ศ. 2555 ได้โอนบรรดากิจการต่างๆของโรงเรียนสาธิตอนุบาล มหาวิทยาลัยราชภัฏอุดรธานี มาเป็นโรงเรียนสาธิต มหาวิทยาลัยราชภัฏอุดรธานี ตามมติสภามหาวิทยาลัยราชภัฏอุดรธานี 7/2555โดยเป็นหน่วยงานภายในหน่วยงานหนึ่งที่เทียบเท่าคณะ ของมหาวิทยาลัยราชภัฏอุดรธานี สังกัดสำนักงานคณะกรรมการการอุดมศึกษา และมีนางภวิศา พงษ์เล็ก เป็นรักษาการผู้อำนวยการโรงเรียน ระดับชั้นที่เปิดสอนมี 2 ระดับ คือ ระดับปฐมวัย และระดับประถมศึกษา

ปัจจุบันเปิดสอนถึง ระดับชั้นมัธยมศึกษาปีที่ 2 โดยมี รองศาสตราจารย์ ศิริพร พัสดร เป็นผู้อำนวยการโรงเรียน

ที่อยู่ โรงเรียนสาธิต มหาวิทยาลัยราชภัฏอุดรธานี มหาวิทยาลัยราชภัฏอุดรธานี ตำบลหมากแข้ง อำเภอเมือง จังหวัดอุดรธานี 41000
https://www.facebook.com/satitudru/

www.satit.udru.ac.th
The Mirror กระจกสะท้อนกรรม

The Mirror กระจกสะท้อนกรรม เป็นละครชุดทางโทรทัศน์แนว ดราม่า-สืบสวน-สยองขวัญ สร้างจากบทประพันธ์ของ นำมาสร้างเป็นละครโทรทัศน์ทางไทยทีวีสีช่อง 3 ในปี 2561 ผลิตละครโดย บริษัท มายน์แอทเวิร์คส์ จำกัด กำกับการแสดงโดย นำแสดงโดย ไม่มี ออกอากาศทุกคืนวันอาทิตย์ เวลา 17.00 - 18.00 น. เริ่มออกอากาศตอนแรกวันที่ 7 ตุลาคม พ.ศ. 2561 - 24 กุมภาพันธ์ พ.ศ. 2562
ฟุตบอลชิงแชมป์สโมสรโลก 2018 นัดชิงชนะเลิศ

การแข่งขัน ฟุตบอลชิงแชมป์สโมสรโลก 2018 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2018, เป็นทัวร์นาเมนต์ฟุตบอลที่เป็นเจ้าภาพโดย ประเทศสหรัฐอาหรับเอมิเรตส์. ครั้งนี้เป็นนัดชิงชนะเลิศครั้งที่ 15 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.

รอบชิงชนะเลิศเป็นการตัดสินกันระหว่าง สโมสรจากสเปน เรอัล มาดริด, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก และสโมสรจากยูเออี อัล-ไอน์, เป็นตัวแทนเจ้าภาพในฐานะทีมชนะเลิศของ ยูเออี โปร-ลีก. จะลงเล่นที่ ซาเหย็ด สปอร์ตส์ ซิตี สเตเดียม ในเมือง อาบูดาบี เมื่อวันที่ 22 ธันวาคม พ.ศ. 2561.